清明
作者：杜甫
朝代：唐

paragraphs: 著處繁花務是日，長沙千人萬人出。
渡頭翠柳豔明眉，爭道朱蹄驕齧膝。
此都好遊湘西寺，諸將亦自軍中至。
馬援征行在眼前，葛強親近同心事。
金鐙下山紅粉晚，牙檣捩柁青樓遠。
古時喪亂皆可知，人世悲歡暫相遣。
弟姪雖存不得書，干戈未息苦離居。
逢迎少壯非吾道，況乃今朝更祓除。